钦定古今图书集成/明伦汇编/官常典/第099卷 > 石城王奠堵
## 钦定古今图书集成/明伦汇编/官常典/第099卷 > 石城王奠堵

按《明外史宁献王传》：“石城王奠堵，惠王第四子。性庄
毅，寡言笑，家法甚严。靖王与诸郡王交恶，临川、弋阳
皆被构得罪，奠堵独谨约，不能坐以过失。子觐镐，孝
友有令誉，早卒，孙宸浮嗣。”

按《藩献记》：“石城王奠堵，宁惠王第四子，而谋㙔之始
祖也。景泰二年册封。性庄毅简贵，寡言笑，家法甚严，
子孙小违教者，辄絷而笞之，内外日凛凛从事。时诸
郡王多坐骄蹇淫虐见法，王独谨度秉忠，未尝有过。
在位三十六年，成化二十二年正月十有二日薨。子镇国将军觐镐，孝友慈惠，动必以礼，先恭靖一年卒。”
子宸浮嗣爵，追封《端隐王》。